12/06/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN661A 2011/9-1

Resolución do 25 de maio de 2012, da Xefatura Territorial da Consellería de Economía e Industria de A Coruña, pola que se somete a información pública a solicitude de autorización administrativa, a declaración de utilidade pública, en concreto, e a necesidade de urxente ocupación que eso implica, a aprobación do proxecto de execución, do proxecto sectorial de incidencia supramunicipal e do o estudio de impacto ambiental do parque eólico de Pedrouzos, no concello da Laracha, na provincia da Coruña (expediente: IN661A 2011/9-1). Por resolución do 20 de decembro de 2010 aprobase a relación de anteproxectos de parques eólicos seleccionados ao abeiro da Orde do 29 de marzo de 2010 para a asignación de 2.325 MW de potencia na modalidade de novos parques eólicos en Galicia (DOG n.º 248 de 28 de decembro de 2010), incluíndose ao promotor Financiera Maderera, S. A o parque eólico Pedrouzos cunha potencia de 21 MW. Ase mesmo, presentase solicitude por parte de Electricidad Eólica de Galicia, S. L. como sociedade filial unipersoal de Financiera Maderera, S. A., aos efectos do apartado 1. e do artigo 36 da Lei 8/2009, do 22 de decembro, pola que regúlase o aproveitamento eólico en Galicia e créanse o canon eólico e o Fondo de Compensación Ambiental. En cumprimento do disposto na Lei 54/1997, do 27 de novembro, do sector eléctrico; no Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica; no Decreto 442/1990, do 13 de setembro, de avaliación de impacto ambiental para Galicia; no Real decreto lexislativo 1/2008, do 11 de xaneiro, polo que se aproba o texto refundido da Lei de avaliación de impacto ambiental de proxectos, modificado pola Lei 6/2010, do 24 de marzo; no Decreto 80/2000, do 23 de marzo, polo que se regulan os plans e proxectos sectoriais de incidencia supramunicipal; na Lei 10/1995, do 23 de novembro, de ordenación do territorio de Galicia; e na Lei 8/2009, do 22 de decembro, pola que se regula o aproveitamento eólico en Galicia, sométese a información pública a solicitude presentada pola empresa Electricidad Eólica de Galicia, S. L. para as instalacións que se describen a continuación: Solicitante: Electricidad Eólica de Galicia, S. L. Domicilio social: Lugar de Formaris, s/n.15884 Santiago de Compostela Denominación do proxecto: parque eólico de Pedrouzos Municipios afectados: A Laracha (A Coruña) Potencia a instalar: 21 MW. Presuposto total: 25.163.883,84 € Localización (área de afección): Características técnicas das instalacións: • 7 aeroxeradores de 3000 kW de potencia nominal unitaria con xerador síncrono, montados sobre fuste tubular metálico cunha altura de ata 119 m e un diámetro de rotor de 112 m. • 7 centros de transformación de potencia unitaria 3.450 kVA e con relación de transformación de 0,65/20 kV, instalados no interior de torre de aeroxerador coa seu correspondente aparamenta de seccionamento, manobra e protección. • Rede eléctrica soterrada a 20 kV de interconexión entre os centros de transformación 0,65/20 kV dos aeroxeradores e a subestación 20/66 kV do parque eólico, composta por 3 circuítos cunha lonxitude de 1661, 2160 e 623 m, con conductores tipo RHZ 1-OL 12/20 kV 3 x(1x240 ) mm 2 Al +H16, RHZ 1-OL 12/20 kV 3 x(1x400 ) mm 2 Al +H16, e RHZ 1-OL 12/20 kV 3 x(1x630 ) mm 2 Al +H16. • Subestación transformadora hibrida tipo PASS 20/66 kV para evacuación de enerxía producida no parque eólico, composta polos correspondentes equipos de control, seccionamento, manobra, medida e protección, e os seguintes equipos principais: – Un parque intemperie formado por unha posición de liña composta de pararraios ZnO, un equipo compacto illado SF6, transformadores de tensión para protección e medida, e unha posición de transformador de potencia composta dun transformador principal de potencia nominal 15,75/21 MVA ONAN/ONAF e unha relación de transformación 20/66 kV, resistencia de posta a terra, e un transformador de servicios auxiliares de potencia nominal 100 kVA e unha relación de transformación 20/0,4 kV. – Un edificio de control que inclúe celas normalizadas de distribución de primaria: cela de protección de transformador de potencia, celas de liñas de aeroxeradores e cela de medida, así como sistemas de control e protección. • 1 torre anemométrica autoportante de 119 m de altura, equipada con anemómetros, veletas, medidor de temperatura, medidor de presión e logger rexistrador. Obxecto da información pública: – A autorización administrativa, a aprobación do proxecto de execución e a declaración de utilidade pública das instalacións. Esta declaración de utilidade pública levará implícita, de acordo co artigo 54 da Lei 54/2007, a necesidade da urxente ocupación, para os efectos da expropiación forzosa, dos bens e dereitos afectados necesarios para o establecemento destas instalacións. – O estudo de impacto ambiental. – O proxecto sectorial de incidencia supramunicipal. Relación de propietarios, bens e dereitos afectados. A relación concreta e individualizada dos propietarios, bens e dereitos afectados figura no anexo que se insire con esta resolución. O que se fai público para coñecemento xeral e dos propietarios dos predios e demais titulares afectados que non chegaron a un acordo coa entidade solicitante, e que figuran na relación do anexo desta resolución, así como das persoas que, sendo titulares de dereitos reais ou intereses económicos sobre os bens afectados fosen omitidos, para que poidan examinar o expediente, na Xefatura Territorial da Consellería de Economía e Industria da Coruña, sita no edificio administrativo Monelos, rúa Vicente Ferrer, n.º 2, 15071 A Coruña, e presentar as súas alegacións no prazo de trinta días, que comezará a contar a partir do día seguinte ao da última publicación ou da notificación individual. Para idénticos efectos e no prazo de 30 días que comezará a contar a partir do día seguinte ao da última publicación deste anuncio, o estudo de impacto ambiental correspondente ás instalacións do parque eólico de Pedrouzos poderase examinar nesta Xefatura Territorial de Economía e Industria da Coruña, así como no concello de A Laracha e na Xefatura Territorial da Consellería de Medio Ambiente, Territorio e Infraestruturas. Así mesmo, poderase examinar o proxecto de execución e o proxecto sectorial de incidencia supramunicipal no concello da Laracha e nas dependencias desta Xefatura Territorial da Consellería de Economía e Industria da Coruña. Unha vez finalizado o prazo, o expediente, xunto coas alegacións recibidas, remitirase á Dirección Xeral de Industria, Enerxía e Minas da Consellería de Economía e Industria. Esta publicación faise igualmente para os efectos do previsto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, en relación cos interesados que sexan descoñecidos, ou cando se ignore o lugar ou o medio da notificación ou ben, se intentada a notificación, non se puidese realizar, as dilixencias relativas ao expediente entenderanse co ministerio fiscal nos supostos previstos no artigo 5 da Lei do 16 de decembro de 1954, de expropiación forzosa. A Coruña, 25 de maio de 2012. A xefa territorial Susana Vázquez Romero ANEXO Parque eólico de Pedrouzos Relación de propietarios, bens e dereitos afectados Concello da Laracha DATOS CATASTRAIS: inclúese a referencia catastral e a zona da concentración parcelaria a que pertence, no seu caso. PART. (PARTICIPACIÓN): indica a fracción que pertence a un determinado propietario. Afeccións a fincas particulares: PLAT. (PLATAFORMA): superficie de expropiación de pleno dominio dos terreos afectados polas zapatas e plataformas dos aeroxeradores, así como os norios e terrapléns que se necesitan para a súa construcción. SUB. (SUBESTACIÓN): superficie de expropiación de pleno dominio dos terreos afectados, para a ubicación da subestación transformadora e o edificio de control. VIAL: servidume de paso dos camiños polos que circularán persoas, vehículos e maquinaria durante a construcción do parque así como durante a etapa de mantemento do mesmo. Pode tratarse de vial-xanza cando o tendido eléctrico soterrado discorra paralelo o vial. ZANXA: servidume de paso de liña soterrada de 20 kV da rede colectora do parque eólico, composta pola franxa de terreo para a construcción da xanza e tendido electrico soterrado, así como a obligación de permitir o acceso e a ocupación dos terreos para facer posible a vixilancia, control e mantemento das instalacións. VOO: servidume de voo dos aeroxeradores, afecta a zoa comprendida dentro do diámetro de cada un dos aeroxeradores. Supón a prohibición para o titular do terreo de realizar plantacións e construcción na area sinalada. PROT. EÓLICA: superficie de protección eólica. Terreo protexido desde o punto de vista eólico para permitir a libre circulación do vento nas proximidades do aeroxerador. Poderanse realizar actividades agricolas ou gandeiras, pero non actividades forestais ou calquera outra que impida a circulación do vento nesa zoa, nin situar obstáculos de altura superior ao 20% da altura do buxe. OC. TEMP.: ocupación temporal dos terreos durante o prazo que duren as obras.